[{"text_idx": "#000000", "text": "What is speech and language therapy?"}, {"text_idx": "#000001", "text": "Become a speech and language therapist"}, {"text_idx": "#000002", "text": "Delivering speech and language therapy services"}, {"text_idx": "#000003", "text": "Learning and development \u203a Practice-based learning\nSocial, emotional and mental health (children)"}, {"text_idx": "#000007", "text": "Beth yw therapi lleferydd ac iaith?"}, {"text_idx": "#000008", "text": "Mae therapi lleferydd ac iaith yn darparu triniaeth, cefnogaeth a gofal i blant ac oedolion sydd ag anawsterau cyfathrebu, neu gyda bwyta, yfed neu lyncu."}, {"text_idx": "#000009", "text": "Gweithwyr proffesiynol perthynol i iechyd yw therapyddion lleferydd ac iaith. Maent yn gweithio efo rhieni, gofalwyr a phobl broffesiynol eraill megis athrawon, nyrsus, therapyddion galwedigaethol a meddygon. Mae oddeutu 16,500 ohonynt yn ymarfer yn y Deyrnas Unedig mewn amrywiaeth fawr o osodiadau."}, {"text_idx": "#000010", "text": "Taflen ffeithiol Beth yw therapi lleferydd ac iaith"}, {"text_idx": "#000011", "text": "Mae therapyddion lleferydd ac iaith yn Ymddiriedolaeth Gofal Bradford wedi creu cyfres o fideos, yn siarad am eu gwaith ac yn dangos yr hyn mae therapyddion iaith a lleferydd yn ei wneud."}, {"text_idx": "#000012", "text": "Gwyliwch fideos am therapi lleferydd ac iaith"}, {"text_idx": "#000013", "text": "Sut i ddod o hyd i therapydd lleferydd ac iaith"}, {"text_idx": "#000014", "text": "Os ydych yn credu eich bod chi, eich plentyn neu berthynas angen gweld therapydd lleferydd ac iaith, gofynnwch i\u2019ch meddyg teulu, nyrs ardal, ymwelydd iechyd, staff meithrinfa neu athro eich plentyn am atgyfeiriad."}, {"text_idx": "#000015", "text": "Gallwch hefyd atgyfeirio eich hun i\u2019ch gwasanaeth therapi lleferydd ac iaith lleol. Nid yw\u2019n rhaid i chi aros i rywun arall eich atgyfeirio."}, {"text_idx": "#000017", "text": "Sut i gysylltu gyda\u2019ch GIG lleol"}, {"text_idx": "#000018", "text": "Lloegr \u2013 cysylltwch a\u0302\u2019ch meddyg teulu lleol am gyngor"}, {"text_idx": "#000020", "text": "Mae hyn yn amrywio ar draws y Deyrnas Unedig oherwydd fod gwasanaethau\u2019n cael eu trefnu mewn ffyrdd gwahanol. Mewn rhai ardaloedd, mae\u2019r galw am y gwasanaethau\u2019n uchel iawn."}, {"text_idx": "#000022", "text": "Os mai\u2019r system hon sy\u2019n cael ei gweithredu yn eich ardal, fe allai therapydd neu gynorthwyydd therapi lleferydd ac iaith eich ffonio yn y lle cyntaf i ganfod mwy am eich sefyllfa. Os felly, gofynnwch bryd hynny beth fydd yn digwydd nesaf a pha mor hir fydd rhaid i chi aros am apwyntiad."}, {"text_idx": "#000023", "text": "Os ydych yn credu bod gofyn i chi ddisgwyl yn rhy hir am apwyntiad cyntaf neu driniaeth wedi\u2019r apwyntiad cyntaf, cysylltwch a\u0302\u2019r adran therapi lleferydd ac iaith i holi beth sydd wedi digwydd."}, {"text_idx": "#000025", "text": "Pam fod therapi lleferydd ac iaith yn bwysig?"}, {"text_idx": "#000026", "text": "Mae therapi lleferydd ac iaith yn hanfodol o ran hyrwyddo iechyd y cyhoedd, ac mae therapyddion lleferydd ac iaith yn chwarae rhan bwysig yn cefnogi gofal effeithiol a gofal brys."}, {"text_idx": "#000027", "text": "Mae gan therapyddion lleferydd ac iaith ro\u0302l allweddol i\u2019w chwarae o ran pennu galluedd meddyliol. Iechyd meddwl a\u2019r cyswllt a\u0302 chyfathrebu ac anghenion llyncu."}, {"text_idx": "#000028", "text": "Gallwch ddod o hyd i wybodaeth helaeth ynghylch y meysydd clinigol canlynol yn cynnwys taflenni ffeithiol defnyddiol sy\u2019n rhoi manylion astudiaethau achos a hanesion pobl, ac yn dangos sut mae therapi lleferydd ac iaith yn newid bywydau:"}, {"text_idx": "#000030", "text": "Therapyddion lleferydd ac iaith annibynnol (preifat)"}, {"text_idx": "#000031", "text": "Fel rheol, mae therapyddion lleferydd ac iaith yn gallu cynnig apwyntiad ar unwaith ar gyfer asesiad sy\u2019n cael ei ddilyn gan therapi addas ar gyfer y cleient."}, {"text_idx": "#000033", "text": "Mae rhai therapyddion annibynnol yn cynnig arbenigaeth mewn meysydd penodol o anawsterau cyfathrebu, yn cynnwys y canlynol:"}, {"text_idx": "#000034", "text": "asesiad a diagnosis o anhwylderau cymhleth, weithiau ar y cyd a\u0302 phobl broffesiynol eraill\ntiwtorialau ar gyfer problemau penodol, megis dyslecsia\nail farn ac adroddiadau ar gyfer datganiadau anghenion addysgol arbennig a mynychu asesiadau tribiwnlys, llunio adroddiadau a mynychu llys ar gyfer hawliadau meddygol-gyfreithiol."}, {"text_idx": "#000035", "text": "Ble mae therapyddion lleferydd ac iaith yn gweithio?"}, {"text_idx": "#000036", "text": "Mae therapyddion lleferydd ac iaith yn gweithio yn y lleoliadau canlynol:"}, {"text_idx": "#000037", "text": "Ysgolion prif ffrwd ac arbenigol\nLlysoedd barn, carchardai, sefydliadau troseddwyr ifanc\nIechyd \u2013 canolfannau iechyd cymunedol, wardiau ysbyty, adrannau cleifion allanol"}, {"text_idx": "#000038", "text": "Gyda phwy mae therapyddion lleferydd ac iaith yn gweithio?"}, {"text_idx": "#000039", "text": "Mae therapyddion lleferydd ac iaith yn gweithio gyda babanod, plant ac oedolion:"}, {"text_idx": "#000040", "text": "Anawsterau dysgu \u2013 ma\u0302n, cymedrol neu ddifrifol\nAnawsterau penodol wrth greu synau"}, {"text_idx": "#000041", "text": "Problemau cyfathrebu neu fwyta a llyncu yn sgil amhariad niwrolegol a chyflyrau dirywiol, yn cynnwys y canlynol:"}, {"text_idx": "#000042", "text": "Anghenion lleferydd, iaith a chyfathrebu"}, {"text_idx": "#000043", "text": "Mae\u2019r RCSLT wedi gweithio gyda\u2019i aelodau a phartneriaid allanol i greu cyfoeth o wybodaeth ar gyfer comisiynwyr gwasanaethau lleferydd ac iaith ynghyd a\u0302\u2019r rhai sydd am i\u2019w gwasanaethau gael eu comisiynu. Mae hwn yn faes gwaith sydd ar gynnydd felly dewch yn o\u0302l i edrych ar y tudalennau a\u2019r dolenni cyswllt hyn yn rheolaidd wrth iddynt ddatblygu:"}, {"text_idx": "#000044", "text": "Comisiynu gwasanaethau therapi lleferydd ac iaith arbenigol iawn ar gyfer plant a phobl ifanc byddar"}, {"text_idx": "#000045", "text": "Modelau dadansoddiad cost a budd"}, {"text_idx": "#000047", "text": "Yn sgil yr Adroddiad Matrix yn 2010, mae\u2019r RCSLT wedi datblygu dadansoddiadau cost a budd newydd ar gyfer ymyriadau lleferydd ac iaith. Fel rhan o\u2019r gwaith hwnnw, mae RTK Ltd a Concentra wedi bod yn diweddaru modelau cynharach o gostau a buddion therapi lleferydd ac iaith ar gyfer pedair carfan a chyflwr."}, {"text_idx": "#000048", "text": "Mae\u2019r Llawlyfr Adnoddau\u2019n ddarn mawr o waith sy\u2019n rhan o\u2019r pecynnau RCSLT a all gynorthwyo arweinyddion gyda\u2019r gwaith o gynllunio, comisiynu a darparu gwasanaethau sy\u2019n unol a\u0302 blaenoriaethau\u2019r llywodraeth a blaenoriaethau lleol."}, {"text_idx": "#000049", "text": "Canfod mwy am broffiliau iechyd yn Lloegr"}, {"text_idx": "#000050", "text": "Ewch i\u2019r adran gwefan rhwydwaith Arsyllfeydd Iechyd y Cyhoedd er mwyn nodi\u2019r problemau yn eich ardal."}, {"text_idx": "#000051", "text": "Enghreifftiau o waith therapi lleferydd ac iaith arloesol"}, {"text_idx": "#000052", "text": "Cyhoeddwyd yr enghreifftiau hyn eisoes yng nghylchgrawn Bwletin yr RCSLT yn ystod y pedair blynedd ddiwethaf. Mae\u2019r enghreifftiau, sydd wedi eu rhannu fesul blwyddyn, arbenigedd (plant, oedolion ac anableddau dysgu oedolion), ac amrywiol gyflyrau, yn dangos amrediad o wasanaethau seiliedig ar dystiolaeth a chost-effeithiol."}, {"text_idx": "#000053", "text": "Better Communication: Shaping speech, language and communication services for children and young people"}, {"text_idx": "#000054", "text": "Bydd y cyhoeddiad hwn o help i gomisiynwyr fapio anghenion eu poblogaethau lleol a\u2019r sgiliau yn eu gweithlu plant ac yn cynnwys defnyddwyr gwasanaeth yn y broses o gomisiynu a phennu\u2019r deilliannau y dymunant weld yn dod o\u2019u buddsoddiad. Gobeithiwn, hefyd, y bydd yn darparu modelau o wasanaethau ansawdd uchel a chost-effeithiol i\u2019r comisiynwyr a\u2019r darparwyr ill dau."}, {"text_idx": "#000057", "text": "Astudiaeth achos Ymddiredolaeth Gofal Ardal Bradford"}, {"text_idx": "#000058", "text": "Mae therapyddion lleferydd ac iaith Ymddiriedolaeth Gofal Bradford wedi creu cyfres o fideos ohonynt yn siarad am eu gwaith ac yn dangos beth mae therapyddion lleferydd ac iaith yn gwneud a pham ei fod yn bwysig."}, {"text_idx": "#000059", "text": "Anghenion cymhleth mewn ysgolion arbenigol\nTaflod hollt ac anhwylderau cyseinedd"}, {"text_idx": "#000061", "text": "Canolfan Therapi Lleferydd ac Iaith Bullmeadow"}, {"text_idx": "#000062", "text": "Ffilm am gyfathrebu gyda babanod:"}, {"text_idx": "#000063", "text": "Pam fydym angen y ffilm? \u2013 darllenwch am y fideo gan y rhai a\u2019i creodd gydag arian y Loteri Fawr a chymorth teuluoedd lleol."}]